recursal/SuperWikiNEXT-32B huggingface dataset:
**พีระ เทศวิศาล** ชื่อเล่น พีท เกิด 24 พฤษภาคม พ.ศ. 2522 เป็นนักร้อง นักดนตรี อดีตสมาชิกวงพีซเมเกอร์กับสังกัดกรีนบีนส์ จากนั้นมีผลงานเดี่ยวกับค่ายเกสมิวสิก และโมโนมิวสิก

ประวัติ
-------

พีระ จบการศึกษาระดับมัธยมจาก โรงเรียนกรุงเทพคริสเตียน และระดับอุดมศึกษาจาก คณะมนุษยศาสตร์ มหาวิทยาลัยรามคำแหง ได้ร่วมวงพีซเมกเกอร์ กับสมาชิกอีกคนคือ อนุวัฒน์ สงวนศักดิ์ภักดี โดยเซ็นสัญญากับค่าย กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ และได้มีผลงานสตูดิโออัลบั้ม 3 ชุด มีเพลงฮิตอย่าง "เหงา","ไม่เคยถาม","จนกว่าฟ้าจะมีเวลา" เป็นต้น จนแยกกับวงในปี พ.ศ. 2548 เนื่องจากทั้งคู่อยากทำเพลงในแนวที่ตนเองถนัด ในปี พ.ศ. 2549 มีผลงานอัลบั้มในชุด *Guess Music The First Confused Album* ชื่อเพลง "คนรักคนที่สอง" และ จนในปี พ.ศ. 2550 มีผลงานอัลบั้มเดี่ยวชุดแรก *Broken Toy* กับสังกัดเกสมิวสิก และต่อมากับอัลบั้มชุด *The Rhythm Traveler* กับสังกัดโมโนมิวสิก ซึ่งมีเพลง "ผ่านมาให้แค่จำ" ที่ถูกเปิดมากที่สุดในคลื่นวิทยุ เมื่อช่วงเดือนธันวาคม 2556 ต่อมาปี 2559 มีเพลงชื่อ "ความรักไม่ใช่ทุกสิ่ง"

ปัจจุบัน พีท พีระ สมรสกับ เลม่อน ทัตธวลัญญ์ ประชุมชน เมื่อวันที่ 26 สิงหาคม พ.ศ. 2556

มีบุตรชาย 1 คนชื่อ ติณห์เทพทัต อัศรววชิรวิท ชื่อเล่น น้องชติณ เกิดเมื่อวันที่ 30 พฤศจิกายน พ.ศ. 2558

ปัจจุบัน (พ.ศ. 2563) เปลี่ยนชื่อเป็น **พีราวัชร์ อัศววชิรวิท** ดำรงตำแหน่ง ผู้จัดการ บริษัท โมโน มิวสิค

ผลงาน
-----

### วงพีซเมกเกอร์

* *Peacemaker* (พ.ศ. 2546) สังกัดกรีนบีนส์
* *Panorama* (พ.ศ. 2548) สังกัดกรีนบีนส์

### อัลบั้มเดี่ยว

* *Broken Toy* (พ.ศ. 2550) สังกัดเกสมิวสิก
* *The Rhythm Traveler* (พ.ศ. 2554) สังกัดโมโนมิวสิก

### ละครโทรทัศน์

* พ.ศ. 2546 (/ช่อง) รับบทเป็น

### ละครชุด

* พ.ศ. 2561 ตี๋ใหญ่ 2 ดับ เครื่อง ชน (กลมกล่อม โปรดักชั่น/ช่อง MONO29) รับบทเป็น ปารเมศร์

### ซิทคอม

* พ.ศ. 254 (/ช่อง) รับบทเป็น

### ละครเวที

* พ.ศ. 254 (/สถานที่จัดการแสดง) รับบทเป็น

อ้างอิง
-------

1. ↑  มารู้จัก "พีท พีระ"
2. ↑  "แตกแล้วชัวร์ "พีชเมกเกอร์" โดนใบสั่งให้แยกวง!". คลังข้อมูลเก่าเก็บจากแหล่งเดิมเมื่อ 2006-01-14. สืบค้นเมื่อ 2016-04-19.
3. ↑  อัลบัม Broken Toy - พีท พีระ เทศวิศาล
4. ↑  ซุบซิบ: เพลง ผ่านมาให้แค่จำ ของ พีท พีระ เป็นเพลงที่เปิดมากที่สุด
5. ↑  ""พีท เลม่อน" แต่งงานธีมลอร์ด ออฟ เดอะ ริงส์". *www.sanook.com/news*.
6. ↑  LTD, SIAMSPORT DIGITAL MEDIA CO. "พีธ-พีระปลื้มได้ลูกชายน้องชติณ". *siamdara.com*. คลังข้อมูลเก่าเก็บจากแหล่งเดิมเมื่อ 2021-06-19. สืบค้นเมื่อ 2021-02-20.
ปกเดอะวอลล์สตรีทเจอร์นัลฉบับแรก 8 กรกฎาคม พ.ศ. 2432
***เดอะวอลล์สตรีทเจอร์นัล*** (อังกฤษ: *The Wall Street Journal*) เป็นหนังสือพิมพ์รายวันระหว่างประเทศภาษาอังกฤษที่มีต้นกำเนิดในสหรัฐอเมริกา ตีพิมพ์ในนครนิวยอร์กโดยดาวโจนส์แอนด์คอมพานี ซึ่งเป็นบริษัทย่อยของนิวส์คอร์ปอเรชัน เช่นเดียวกับรุ่นเอเชียและยุโรปของหนังสือพิมพ์

เดอะวอลล์สตรีทเจอร์นัลเป็นหนังสือพิมพ์ที่ใหญ่ที่สุดในสหรัฐอเมริกาหากคิดตามยอดจัดจำหน่าย ตามข้อมูลของสำนักงานสถิติยอดจำหน่ายสิ่งพิมพ์ (Audit Bureau of Circulations) หนังสือพิมพ์ดังกล่าวมียอดจำหน่าย 2,092,523 ฉบับ (รวม 400,000 ฉบับที่บอกรับสมาชิกออนไลน์แบบเสียค่าใช้จ่าย) จนถึงเดือนมีนาคม พ.ศ. 2553 เหนือกว่า*ยูเอสเอทูเดย์*ที่ 1.8 ล้านฉบับ คู่แข่งรายสำคัญในภาคหนังสือพิมพ์ธุรกิจ คือ *ไฟแนนเชียลไทมส์*ซึ่งตั้งอยู่ที่กรุงลอนดอน และได้ตีพิมพ์รุ่นต่างประเทศหลายรุ่นเช่นกัน อย่างไรก็ตาม ในแง่ของยอดจัดจำหน่ายแล้ว *ดิอีโคโนมิกไทมส์*ของอินเดียเป็นหนังสือพิมพ์ธุรกิจรายวันที่มียอดจำหน่ายสูงที่สุดเป็นอันดับสองของโลก รองจาก*เดอะวอลล์สตรีทเจอร์นัล*

เนื้อหาใน*เดอะวอลล์สตรีทเจอร์นัล*ส่วนใหญ่ครอบคลุมประเด็นเศรษฐกิจสหรัฐอเมริกาและธุรกิจระหว่างประเทศ ตลอดจนข่าวสารและประเด็นด้านการเงิน ชื่อหนังสือพิมพ์มาจากวอลล์สตรีท ซึ่งตั้งอยู่ในนครนิวยอร์ก อันเป็นหัวใจของย่านการเงิน หนังสือพิมพ์มีการตีพิมพ์อย่างต่อเนื่องนับตั้งแต่ก่อตั้งเมื่อวันที่ 8 กรกฎาคม พ.ศ. 2432 โดยชาร์ลส์ ดาว, เอ็ดเวิร์ด โจนส์และชาร์ลส์ เบิร์กสเทรสเซอร์ รุ่นหนังสือพิมพ์ได้รับรางวัลพูลิตเซอร์สามสิบสามครั้ง

อ้างอิง
-------

1. ↑  "News Corporation 2019 Annual Report on Form 10-K". *U.S. Securities and Exchange Commission*. 2019-08-13. เก็บจากแหล่งเดิมเมื่อ 2021-06-24. สืบค้นเมื่อ 2022-03-08.
2. ↑  "?". คลังข้อมูลเก่าเก็บจากแหล่งเดิมเมื่อ 2012-02-20.
3. ↑  Plambeck, Joseph (April 26, 2010). "Newspaper Circulation Falls Nearly 9%". *The New York Times*.
4. ↑  "Press Release: Wall Street Journal is Honored with Two Pulitzer Prizes: for Reporting on Stock Options Backdating and on China". Dow Jones. April 16, 2007. เก็บจากแหล่งเดิมเมื่อ 2008-05-08. สืบค้นเมื่อ June 13, 2010.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เดอะวอลล์สตรีทเจอร์นัล**

* เว็บไซต์ทางการ (Mobile)
**คีเรียคิ โครินนา โชเพย์** (กรีก: Κυριακή Κορίννα Τσοπέη; เกิด 21 มิถุนายน ค.ศ. 1944) เป็นนักแสดง นางแบบและนางงามชาวกรีกที่ครองตำแหน่งนางงามจักรวาล 1964

เมื่อวันที่ 20 มิถุนายน ค.ศ. 1964 โชเพย์ได้รับตำแหน่งมิสสตาร์เฮลลัส (Μις Σταρ Ελλάς) และเป็นตัวแทนของประเทศกรีซในการประกวดนางงามจักรวาล 1964 ที่จัดขึ้นในไมแอมีบีช รัฐฟลอริดา สหรัฐ ในรอบตัดสินเธอได้คว้าตำแหน่งนางงามจักรวาล 1964 ทำให้เธอเป็นนางงามชาวกรีกคนแรกที่ครองตำแหน่งนางงามจักรวาล ต่อมาเธอก็ได้เป็นส่วนหนึ่งของคณะกรรมการตัดสินการประกวดหลายครั้ง

หลังจากครองตำแหน่งนางงามจักรวาลได้สำเร็จ โชเพย์เริ่มต้นอาชีพนักแสดงโดยปรากฏตัวทางโทรทัศน์และภาพยนตร์บางเรื่อง เช่น A Man Called Horse, แดเนียล บูน, Lost in Space และ Valley of the Dolls นอกจากการประกวดนางงามและอาชีพนักแสดงแล้ว โชเพย์ยังเป็นประธานขององค์กรเพื่อเด็กที่เป็นมะเร็งเม็ดเลือดขาวอีกด้วย

อ้างอิง
-------

1. ↑  "Miss Universe Titleholders 1960's". *Johnny's Pageant Page*. คลังข้อมูลเก่าเก็บจากแหล่งเดิมเมื่อ 2012-09-08. สืบค้นเมื่อ 2012-09-08.
2. ↑  "H υπέροχη ζωή της Κορίνας Τσοπέη". *Πρώτο Θέμα*. 2013-09-18. คลังข้อมูลเก่าเก็บจากแหล่งเดิมเมื่อ 2022-02-17. สืบค้นเมื่อ 2022-02-17.`{{cite web}}`: CS1 maint: bot: original URL status unknown (ลิงก์)

แหล่งข้อมูล
-----------


วิกิมีเดียคอมมอนส์มีสื่อที่เกี่ยวข้องกับ **โครินนา โชเพย์**

* โครินนา โชเพย์ ที่อินเทอร์เน็ตมูวีเดตาเบส


| ก่อนหน้า |  | โครินนา โชเพย์ |  | ถัดไป |
| --- | --- | --- | --- | --- |
| รางวัลและความสำเร็จ |
| **บราซิล อีเอดา มาเรีย วาร์กัส** |  | **นางงามจักรวาล** (1964) |  | **ไทย อาภัสรา หงสกุล** |
**อัลเบร็ชท์ เทโอดอร์ เอมีล กราฟ ฟ็อน โรน** (เยอรมัน: *Albrecht Theodor Emil Graf von Roon*) เป็นจอมพลเยอรมันและรัฐบุรุษปรัสเซีย ดำรงตำแหน่งรัฐมนตรีการสงครามปรัสเซียระหว่าง ค.ศ. 1859 ถึง 1873 ถือเป็นเจ้าหน้าที่ระดับสูงสุดในรัฐบาลปรัสเซียร่วมกับอ็อทโท ฟ็อน บิสมาร์ค และเฮ็ลมูท ฟ็อน ม็อลท์เคอ และเป็นหนึ่งในผู้มีส่วนสำคัญต่อชัยชนะของปรัสเซียในสงครามกับเดนมาร์ก, ออสเตรีย และฝรั่งเศส อันนำไปสู่การรวมชาติเยอรมันที่มีปรัสเซียเป็นแกนนำ

อัลเบร็ชท์ ฟ็อน โรน เกิดในเมืองพล็อยส์ฮาเกิน (ปัจจุบันอยู่ในโปแลนด์) ราชอาณาจักรปรัสเซีย ในจักรวรรดิโรมันอันศักดิ์สิทธิ์ ครอบครัวเป็นชาวเนเธอร์แลนด์ที่มาตั้งรกรากในพอเมอเรเนีย บิดาเขาเป็นนายทหารในกองทัพบกปรัสเซียซึ่งเสียชีวิตอย่างอนาถาในช่วงที่ฝรั่งเศสยกทัพบุกปรัสเซีย (สงครามนโปเลียน) เด็กชายโรนเติบโตมาจากการเลี้ยงดูของยายของเขา โรนในวัย 13 ปี เข้าเรียนโรงเรียนเตรียมทหารใน ค.ศ. 1816 และสามารถเข้าศึกษาที่โรงเรียนทหารในเบอร์ลินใน ค.ศ. 1818 และเริ่มรับราชการในกรมทหารที่ 14 ใน ค.ศ. 1821 โรนยังเข้าศึกษาหลักสูตรทหารชั้นสูงต่อเป็นเวลาสามปีในกรุงเบอร์ลิน

ใน ค.ศ. 1826 เขาได้รับตำแหน่งอาจารย์โรงเรียนเตรียมทหารในเบอร์ลิน มีความเชี่ยวชาญด้านภูมิศาสตร์การทหารเป็นพิเศษ โรนยังเป็นลูกศิษย์ของคาร์ล ริทเทอร์ นักภูมิศาสตร์ที่มีชื่อเสียงซึ่งเป็นอาจารย์สอนที่นี่เช่นกัน โรนได้ตีพิมพ์หนังสือ *หลักภูมิศาสตร์ ชาติพันธุ์วิทยา และรัฐศาสตร์* (*Grundlage der Erd-, Völker- und Staaten-Kunde*) จำนวนสามเล่มใน ค.ศ. 1832 ซึ่งสร้างชื่อเสียงให้แก่เขาอย่างมาก มีการพิมพ์หนังสือนี้กว่า 40,000 ฉบับในเวลาเพียงไม่กี่ปี และต่อมาได้ตีพิมพ์หนังสือ *มูลฐานภูมิศาสตร์* (*Anfangsgrunde der Erdkunde*) ใน ค.ศ. 1834 ตามด้วย *ภูมิศาสตร์การทหารยุโรป* (*Militärische Landerbeschreibung von Europa*) ใน ค.ศ. 1837 และตามด้วย *คาบสมุทรไอบีเรีย* (*Die Iberische Halbinsel*) ใน ค.ศ. 1839

อ้างอิง
-------

1. 1 2 3  One or more of the preceding sentences incorporates text from a publication now in the public domain: Chisholm, Hugh, ed. (1911). "Roon, Albrecht Theodor Emil, Count von". Encyclopædia Britannica. 23 (11th ed.). Cambridge University Press. p. 706
2. ↑  Gilman, D. C.; Peck, H. T.; Colby, F. M. บ.ก. (1905). "Roon, Albrecht Theodor Emil". *New International Encyclopedia* (1st ed.). New York: Dodd, Mead.

| * ด
* ค
* ก
มุขมนตรีปรัสเซีย |
| --- |
| ราชอาณาจักรปรัสเซีย  (1701–1918) | 
* อาร์นิม-โบอิทเซินบวร์ค
* คัมพ์เฮาเซิน
* เอาเออร์สวัลท์
* ฟอยล์
* บรันเดินบวร์ค
* ลาเดินแบร์ค
* มันทอยฟ์เฟิล
* โฮเอินท์ซ็อลเลิร์น-ซิกมาริงเงิน
* โฮเอินโลเออ-อิงเงิลฟิงเงิน
* บิสมาร์ค
* โรน
* บิสมาร์ค
* คาพรีวี
* ออยเลินบวร์ค
* โฮเอินโลเออ-ชิลลิงส์เฟือสท์
* บือโล
* เบทมัน ฮ็อลเวค
* มิชชาเอลิส
* แฮร์ทลิง
* บาเดิน

 | ตราแผ่นดินปรัสเซีย |
| เสรีรัฐปรัสเซีย  (1918–1947) | 

|  |  |
| --- | --- |
| ยุคไวมาร์ | 
* เอเบิร์ท
* เฮียร์ช
* เบราน์
* ชเต็กเกอร์วัลท์
* เบราน์
* มาคส์
* เบราน์
* ข้าหลวงแห่งปรัสเซีย
	+ พาเพิน
	+ ชไลเชอร์
	+ พาเพิน

 |
| ยุคนาซี | 
* เกอริง

 |

 |
**กามเธนุ** (สันสกฤต: कामधेनु, [kaːmɐˈdʱeːnʊ], Kāmadhenu), หรือ **สุรภี** (सुरभि, Surabhi หรือ सुरभी, Surabhī) เป็นเทวีวัวที่ปรากฏในศาสนาฮินดู ถือให้เป็นมารดาของโคทั้งปวง ในประติมานวิทยามักแสดงนางในรูปวัวสีขาว ศีรษะเป็นสตรี มีเต้านม ปีกนก และหางเป็นนกยูง หรือในรูปวัวตัวขาวที่ภายในเต็มไปด้วยเทพเจ้าองค์อื่น

นักภารตวิทยา Madeleine Biardeau ระบุว่ากามเธนุเป็นคำเรียกทั่วไปของวัวศักดิ์สิทธิ์ หรือผู้สร้างความเจริญรุ่งเรืองเรื่อยไป และยังถือเป็นรูปปางหนึ่งของเทวี (มารดาเทวีสูงสุด) และยังเกี่ยวข้องใกล้ชิดกับเทวีแห่งผืนดิน (พระปฤถวี) วัวศักดิ์สิทธิ์นี้ยังเป็นตัวแทนของ "ความบริสุทธิ์และการเจริญพันธุ์ที่ไม่ใช่ในเชิงอีโรติก" นอกจากนี้ยังสามารถพบกามเธนุควบคู่กับทัตตทเรยะในฐานะ *ปัญจภูต*

อ้างอิง
-------

1. ↑  Sanskrit Heritage Dictionary - सुरभि surabhi (in French)
2. 1 2  Biardeau, Madeleine (1993). "Kamadhenu: The Religious Cow, Symbol of Prosperity". ใน Yves Bonnefoy (บ.ก.). *Asian mythologies*. University of Chicago Press. p. 99. ISBN 978-0-226-06456-7.
3. 1 2 3 4  Rigopoulos, Antonio (1998). *Dattātreya: the immortal guru, yogin, and avatāra*. SUNY Press. pp. 231, 233, 243. ISBN 978-0-7914-3695-0.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ กามเธนุ
**มิคาเอล เอสเซียง** (อังกฤษ: Michael Kojo Essien) เป็นนักฟุตบอล​ชาวกานา ตำแหน่งกองกลาง ปัจจุบันเล่นให้กับสโมสรแซเบล​ ในอาร์เซอไบจานพรีเมียร์ลีก

เอสเซียงเป็นนักฟุตบอลระดับเยาวชนของสโมสรลิเบอร์ตี โปรเฟสชันนัล​ส์ ในประเทศกานา​ ต่อมาในปี​ค.ศ.​ 2000 เขาย้ายมาที่ฝรั่งเศสเพื่อร่วมทีมบาสเตีย

ประวัติ
-------

**มิคาเอล เอสเซียง**เกิดวันที่ 3 ธันวาคม ค.ศ. 1982 มีส่วนสูง ประมาณ 177 เซนติเมตร น้ำหนัก 85.35 กิโลกรัมด้วยความเป็นนักฟุตบอลที่วิ่งไม่รู้จักเหน็ดเหนื่อยจึงมีฉายาว่า **Bison** (ควายป่า) เอสเซียงเติบในกรุงอักกรา เมืองหลวงของกานา ซึ่งเป็นเมืองเดียวกับมาร์แซล เดอซายี และเริ่มต้นเล่นฟุตบอลให้กับทีมเยาวชนทีมชาติกานา ชุดอายุไม่เกิน 17 ปี และได้แชมป์ U-17 ปีของทวีปแอฟริกาใต้ เข้าร่วมแข่งขันฟุตบอลเยาวชนโลก U-17 ได้อันดับ 3 และได้เริ่มอาชีพกับสโมสรลิเบอร์ตี้ โปรเฟสชั่นนัลส์ ในประเทศกานา

ด้วยความโดดเด่นในความสามารถ ทำให้สโมสรแมนยูฯ เรียกไปทดสอบฝีเท้า แต่สุดท้ายได้ย้ายมาค้าแข้งกับสโมสรฟุตบอลบัสตียา ในฝรั่งเศส และพาบัสตียาทะลุถึงรอบชิงชนะเลิศเฟรนช์คัพ ในปี 2002 และก็ย้ายไปอยู่กับทีมออแล็งปิกลียอแนแชมป์ลีกด้วยค่าตัว 7.8 ล้านยูโรและได้แชมป์ลีกเอิง ของฝรั่งเศสกับลียง 2 ปีติดต่อกัน (2003-2004 และ 2004-2005) และในฤดูกาล 2004-2005 และได้รับการโหวตให้เป็นนักฟุตบอลยอดเยี่ยมของลีกเอิง

**2005-2006**
เอสเชียง ย้ายจากลียง มาเชลซี ด้วยค่าตัว 24.5 ล้านปอนด์ ถือว่าเป็นนักเตะแอฟริกาที่มีค่าตัวสูงที่สุดในยุดนั้น และก็ทำผลงานในตำแหน่งกองกลางตัวรับได้อย่างดี ลงเล่นพรีเมียร์ลีกเป็นตัวจริงนัดแรกในเกมพบกับอาร์เซนอล ลงเล่นในลีก 27 (4) นัด ทำได้ 2 ประตู

**2006-2007**
ประตูแห่งความทรงจำ เมื่อลูกยิงของเขาเป็นประตูตีเสมออาร์เซนอล ในเดือนธันวาคม ซึ่งลูกยิงนี้ถูกโหวดเป็นประตูแห่งฤดูกาลของเชลซีเลยทีเดียว และอีกครั้งหนึ่งในการทำประตูจากลูกยิงมุมแคบ ในเกมพบกับบาเลนเซีย ยูฟ่าแชมเปี้ยนลีก ทำให้เชลซี ได้ผ่านเข้าสู่รอบรองชนะเลิศต่อไป ฤดูกาลนี้ลงเล่นในลีก 33 นัดทำได้ 2 ประตู เอฟเอคัพ 4 (1) นัดทำได้ 1 ประตู ลีกคัพ 6 นัด 1 ประตู ยูฟ่าแชมเปี้ยนลีก 10 นัด

**2007-2008**
เป็นปีที่เอสเซียงยังมีฟอร์มโดดเด่น ถึงจะเล่นเป็นกองกลางตัวรับก็จริงแต่ก็ชอบขึ้นมาเติมเกมบ่อยครั้ง และทำประตูสำคัญๆ ได้เสมอ ฤดูกาลนี้ เอสเซียงได้ลงเล่นในลีก 23 (4) นัดทำได้ 6 ประตู เอฟเอคัพ 1 (1) นัด ลีกคัพ 3 (1) ยูฟ่าแชมเปียนส์ลีก 11 (1) นัดและรอบชิงชนะเลิศเกมยูฟ่าแชมเปี้ยนลีก เขาลงเล่นในตำแหน่งแบ๊คขวา

**2008-2009**
ฤดูกาลนี้เอสเซียงโชคร้าย ได้รับการบาดเจ็บต้องพักรักษาตัวยาวหลายเดือน ทำให้หมดโอกาสได้ช่วยทีม

เกียรติประวัติ
--------------

* แชมป์ U-17 ทวีปแอฟริกา
* อันดับ 3 U-17 เยาวชนโลก
* แชมป์ลีกเอิง ฝรั่งเศส ฤดูกาล 2003-2004, 2004-2005
* แชมป์พรีเมียร์ลีก ฤดูกาล 2005-2006, 2009-2010
* แชมป์เอฟเอคัพ ฤดูกาล 2007, 2010 , 2011
* รองแชมป์ยูฟ่าแชมเปียนส์ลีก ฤดูกาล 2007-2008
* แชมป์ยูฟ่าแชมเปียนส์ลีก ฤดูกาล 2011-2012

อ้างอิง
-------

1. ↑  Hugman, Barry J. บ.ก. (2010). *The PFA Footballers' Who's Who 2010–11*. Mainstream Publishing. p. 142. ISBN 978-1-84596-601-0.
2. ↑  "SQUAD".
3. ↑
4. ↑

| * ด
* ค
* ก
รายชื่อนักกีฬาทีมชาติกานา – ฟุตบอลโลก 2014 |
| --- |
| 
* 1 Adams
* 2 Inkoom
* 3 จยาน (c)
* 4 Opare
* 5 เอสเซียง
* 6 Acquah
* 7 อัตซู
* 8 Badu
* 9 โบอาเทง
* 10 อ. อายูว์
* 11 Muntari
* 12 Kwarasey
* 13 จ. อายูว์
* 14 Adomah
* 15 Sumaila
* 16 Dauda
* 17 Rabiu
* 18 Waris
* 19 Jonathan
* 20 Asamoah
* 21 Boye
* 22 Wakaso
* 23 Afful
* ผู้ฝึกสอน: Appiah

 | กานา |
Boeing 747SP ของประเทศบาห์เรนLockheed Martin F-22 Raptor
**อากาศยานไอพ่น** (อังกฤษ: jet aircraft) คือ อากาศยานที่ใช้เครื่องยนต์ไอพ่นเป็นพลังงานขับเคลื่อน การเผาไหม้ของเชื้อเพลิงภายในเครื่องยนต์จะเกิดก๊าซร้อนมาก ซึ่งเมื่อพ่นออกมานั้นจะเกิดแรงดันไปในทิศทางตรงกันข้ามอย่างมหาศาล สามารถผลักดันให้อากาศยานเคลื่อนที่ไปได้อย่างรวดเร็วอากาศในท้องฟ้าระยะสูงจะมีความหนาแน่นน้อยลง แรงปะทะต้านทานก็น้อยลงไปด้วย แต่กำลังดันจากภายในเครื่องยนต์มิได้ลดน้อยลงเลย ดังนั้นอากาศยานไอพ่นจึงบินได้เร็วขึ้นในระยะสูงขึ้นตามลำดับ เพดานบินของอากาศยานไอพ่นจึงสูงกว่าอากาศยานธรรมดา ตามปกติเสียงวิ่งผ่านอากาศด้วยความเร็ว 1250 กิโลเมตร/ชั่วโมง หรือ 1 มัค (mach) ถ้าเร็วกว่านั้นเป็นสองเท่าหรือสามเท่าของเสียงก็เรียกว่า มัค 2 หรือ มัค 3 ตามลำดับ เครื่องบินไอพ่นเท่านั้นที่สามารถทำความเร็วได้สูงเช่นนี้ ในขณะที่บินด้วยความเร็วเหนือเสียงเราจะเรียกว่า โซนิค บูม (sonic boom)เป็นเหตุให้บานกระจก ประตูหน้าต่างแตกไปได้ เครื่องบินไอพ่นสมัยเริ่มแรกมิได้ศึกษาเรื่องนี้พอ จึงสร้างไว้ให้มีความแข็งแรงอย่างธรรมดา เมื่อบินเร็วมาก ๆถึงขั้นเจาะข้ามเขตกำแพงเสียง เครื่องบินไอพ่นก็จะเกิดระเบิดพังทลายเป็นชิ้นเล็ก ๆ ตกลงมา มีลักษณะเหมือนปาขวดแก้วให้แตกละเอียดที่กำแพงหิน ดังนั้นเครื่องบินไอพ่นสมัยใหม่ที่มีความเร็วตั้งแต่หนึ่งเท่าของเสียงขึ้นไป จึงต้องมีโครงสร้างเป็นโลหะที่แข็งแรงเป็นพิเศษ ยังมีเครื่องบินอีกประเภทหนึ่ง เป็นเครื่องบินไอพ่นซึ่งสามารถขึ้นและลงตรง ๆ ในทางดิ่งได้ คุณลักษณะอันนี้เกิดจากการใช้เครื่องยนต์ไอพ่นพุ่งลงมาข้างล่าง ต่อเมื่อเครื่องพุ่งขึ้นได้ระยะสูงปลอดภัยแล้ว นักบินจึงบังคับให้ท่อไอพ่นหมุนเพื่อพ่นไอเสียไปข้างหลัง จะได้ผลักให้ตัวเครื่องบินเคลื่อนที่ไปข้างหน้า เครื่องบินไอพ่นแบบนี้ ไม่ต้องมีทางวิ่ง จึงใช้ประโยชน์ได้ดีมากบนเรือบรรทุกเครื่องบินซึ่งมีดาดฟ้าที่คับแคบอยู่แล้ว ข้อเสียเปรียบก็มีอยู่ว่า ยังไม่สามารถสร้างเครื่องบินไอพ่นแบบนี้ให้บินได้นาน ๆ และไกล ๆ เท่าเครื่องบินไอพ่นธรรมดา

ตัวอย่างอากาศยานไอพ่นที่สามารถบินเร็วกว่าเสียง
----------------------------------------------

* เอฟ-22
* มิก-25
* มิก-31
* เอฟ-16
* มิก-29
* เอฟ-15
* ซู-47
* คองคอร์ด

อ้างอิง
-------
**"แดดส์วอตยูเกต"** (อังกฤษ: That's What You Get) เป็นซิงเกิลของวงพาร์อะมอร์ ถือเป็นซิงเกิลที่ 2 ในออสเตรเลีย ซิงเกิลที่ 3 ในสหรัฐอเมริกาและซิงเกิลที่ 4 ในสหราชอาณาจักร ที่มาจากอัลบั้มชุด *ริออต!* เพลงออกอากาศทางวิทยุเมื่อวันที่ 22 มีนาคม ในออสเตรเลียและวันที่ 24 มีนาคม ในสหรัฐอเมริกา

ในสหรัฐอเมริกา เพลงนี้ออกขายเมื่อวันที่ 5 พฤษภาคม ในรูปแบบดาวน์โหลดและเป็นแผ่นเมื่อวันที่ 12 พฤษภาคม เพลงนี้ยังใช้ในวิดีโอเกม *Rock Band 2* เพลงนี้มียอดขายระดับแผ่นเสียงทองคำในสหรัฐอเมริกาเมื่อวันที่ 12 ธันวาคม ค.ศ. 2008 ขายได้มากกว่า 500,000 หน่วย

มิวสิกวิดีโอ
------------

มิวสิกวิดีโอเพลงนี้กำกับโดยมาร์คอส ซีกา ถ่ายทำในแนชวิลล์ รัฐเทนเนสซี เมื่อวันที่ 2-3 มีนาคม ค.ศ. 2008 ทางช่องเอ็มทีวี 2 ออกฉายอย่างเป็นทางการครั้งแรกเมื่อวันที่ 24 มีนาคม ค.ศ. 2008 มิวสิกวิดีโอเป็นเพลงวงเล่นดนตรีอยู่ในห้องนั่งเล่น ซึ่งมีภาพของคนรัก 2 คู่ (อารอน โฮล์มส จากวงเดธอินเดอะพาร์ก และเจนนา เกลิง ทั้งคู่มาจากริชมอนด์) และภาพการพบปะของเพื่อนสมาชิกในวงและครอบครัว เพื่อนและครอบครัวมีความสุขในการถ่ายรูป ฟังดนตรี ขณะที่คู่รักดูดูดดื่มกับความรักอย่างมาก หนึ่งในคนรักเหมือนจะดูเชื่อมโยงกับสมาชิกในวง ทั้งคู่เข้าพบปะเพื่อนฝูง แต่แล้วผู้ชายก็เหมือนจะพบใครบางคน (อาจจะเป็นแฟนเก่า) และเริ่มจีบกันซึ่งผู้ชายก็ยังคงคุยกับหญิงอื่น แฟนปัจจุบันก็นั่งเห็นพวกเขาอยู่ซึ่งเห็นภาพทั้งสองคนจับมือกัน ฝ่ายหญิงก็ออกไปแล้วร้องไห้ จบด้วยคู่รักยืนอยู่ที่สุสานจูบกัน

### เบื้องหลัง

มิวสิกวิดีโอถ่ายทำร่วมสัปดาห์ หลังจากที่วงพาร์อะมอร์ยกเลิกการออกทัวร์ในยุโรปเพื่อทำงานส่วนตัว ท่ามกลางข่าวลือว่าวงแตกไปแล้ว เฮย์เลย์ วิลเลียมส์ (ร้องนำ คีย์บอร์ด) อธิบายว่า ทางวงคิดว่าเป็นการดีที่สุดถ้าพวกเขาจะถ่ายทำง่าย ๆ เต็มไปด้วยพวกเขากับเพื่อน ๆ และครอบครัว ทำให้ง่าย ๆ

เฮย์เลย์ เสริมว่า "เรามีเพื่อนอยู่มากมายที่นั่นและมันเหมือนเป็นการพักผ่อน และมาร์คอสก็เจ๋งมาก เขาพูดว่า เอาเพื่อนมา เราจะถ่ายในบ้านเพื่อนใครสักคน ให้รู้สึกจริง และฉันคิดว่าเป็นครั้งแรกที่คุณจะเห็นวิดีโอในสิ่งที่เราเป็น"

รายชื่อเพลง
-----------

| ลำดับ | ชื่อเพลง | ยาว |
| --- | --- | --- |
| 1. | "That's What You Get" | 3:40 |

อันดับเพลง
----------

| ชาร์ต (2008) | อันดับสูงสุด |
| --- | --- |
| ARC Weekly Top 40 | 18 |
| UK Singles Chart | 55 |
| Colombian Singles Chart | 32 |
| U.S. *Billboard* Hot 100 | 66 |
| U.S. *Billboard* Hot Modern Rock Tracks | 36 |
| U.S. *Billboard* Pop 100 | 25 |
| Mexican Top 100 | 51 |
| New Zealand Singles Chart | 35 |
| Canadian Hot 100 | 92 |
| Hot100Brazil | 48 |
|

อ้างอิง
-------

1. ↑  "Rock Band 2 Complete Track List Revealed". ign.com. สืบค้นเมื่อ 2008-07-14.
2. ↑  "Paramore Cancel European Tour, Say They Need Time Off To Deal With 'A Lot Of Internal Issues'". mtv.com. สืบค้นเมื่อ 2008-04-09.
3. ↑  "Paramore Explain Why 'That's What You Get' Video Shoot Was Top Secret". mtv.com. สืบค้นเมื่อ 2008-04-09.
4. ↑  "UK Singles Chart". คลังข้อมูลเก่าเก็บจากแหล่งเดิมเมื่อ 2012-08-11. สืบค้นเมื่อ 2009-11-03.
**ดีดี ลิน** หรือ ดีดี้ ลินท์ (เกิด 15 เมษายน พ.ศ. 2490 ลอสแอนเจลิส มลรัฐแคลิฟอร์เนีย) เป็นนางแบบนู๊ดที่มีชื่อเสียงอย่างมาก ภาพของเธอได้รับการตีพิมพ์ในหนังสือ เพลย์บอย ในฐานะ เพลย์เมทออฟเดอะมั้นท์ ประจำเดือน สิงหาคม ปี พ.ศ. 2510

เพลย์บอย
--------

เพื่อนช่างภาพของเธอชื่อ ลีออน ได้ชักชวนเธอให้ไปทดสอบที่ นิตยสารเพลย์บอย ในวัย 19 ปี เธอได้รับการคัดเลือกให้เป็น เพลย์เมทออฟเดอะมั้นท์ ในเดือนสิงหาคม ปี พ.ศ. 2510 โดยภาพทั้งหมดถ่ายทำโดย มาริโอ คาซิลลี เธอได้รับการตอบรับจากแฟนๆอย่างท่วมท้น มากกว่าเพลย์เมททั้งหมดที่เคยมีมา

บนดวงจันทร์
-----------

ในเดือน พฤศจิกายน ปี พ.ศ. 2512 ภาพบนปฏิทินของเธอได้ติดไปกับสัมภาระของนักบินอวกาศบนยาน อะพอลโล 12 ในหนังสือสมุดงานของนักบินอวกาศ ระบุกำกับภาพว่าเป็น แผนที่ของทรวดทรงจากสวรรค์ นักบินอวกาศ ริชาร์ด กอร์ดอน ได้นำภาพนี้ออกประมูลในปี พ.ศ. 2554 ในราคาเริ่มต้นที่สามหมื่นบาท

ภาพยนตร์
--------

* เพลย์บอย: 50 Years of Playmates (2004) (วิดีโอ)
* เพลย์บอย: The Party Continues (2000) (ทีวี)
* Video Centerfold: Sherry Arnett (1985) (วิดีโอ)
* เพลย์บอย After Dark (First Episode) (1968) (ทีวี)

อ้างอิง
-------

1. ↑  Joan Acocella (March 20, 2006). "The Girls Next Door". The New Yorker. สืบค้นเมื่อ 2009-12-17.
2. ↑  The Thought Experiment, The Thought Experiment, accessed 4 January 2011
3. ↑  "Playmate News". *Playboy*. Playboy Inc. **56**: 166–167. December 2009.
4. ↑
**โอลิเวีย คัลโป** (อังกฤษ: Olivia Culpo; 5 พฤษภาคม พ.ศ. 2535) เป็นนักแสดง นางแบบ และนางงามชาวอเมริกันผู้ครองตำแหน่ง **มิสยูเอสเอ 2012** และ **นางงามจักรวาล 2012**

ประวัติ
-------

### ชีวิตช่วงแรก

คัลโปเกิดที่ แครนสตัน รัฐโรดไอแลนด์ สหรัฐ บิดาเป็นชาวอเมริกัน ส่วนมารดาเป็นชาวอเมริกันแต่มีเชื้อสายไอริชและอิตาเลี่ยน โอลีเวีย เธอมีพี่น้อง 5 คน โอลีเวียเป็นลูกคนที่ 3 ของครอบครัวคัลโป 

  

เมื่อคัลโปได้เติบโตขึ้น เธอได้เข้าเรียนในโรงเรียน St. Mary Academy - Bay View ในย่านแครนสตัน และได้เรียนต่อที่มหาวิทยาลัย Boston University ในเมืองบอสตัน รัฐแมสซาชูเซตส์ แต่เธอเรียนไม่จบการศึกษาเนื่องจากสาเหตุใดไม่ทราบ ต่อมาเธอได้ไปเข้าเรียนด้านดนตรีใน Brevard Music Center ที่รัฐนอร์ทแคโรไลนา เป็นเวลา 2 ปี จนสำเร็จแล้วได้แสดงดนตรีร่วมคู่กับ Boston Accompanietta

การประกวด
---------

### มิสโรดไอแลนด์ยูเอธเอ 2012

คัลโปได้ชนะการประกวด มิสโรดไอแลนด์ยูเอธเอ 2012 และเธอจะต้องไปประกวดต่อที่ มิสยูเอสเอ 2012

### มิสยูเอสเอ 2012

เป็นมิสซิมส์มัลติเวิร์สคนที่ 1

### นางงามจักรวาล 2012

คัลโปเป็นตัวแทนของประเทศสหรัฐอเมริกา และเธอเป็นคนที่ 8 จากสหรัฐอเมริกาที่ชนะการประกวด นางงามจักรวาล ในปี 2012

อ้างอิง
-------

1. ↑  Kumbarji, Ceylan (April 22, 2016). "Interview: Olivia Culpo". *Taylor Magazine*. คลังข้อมูลเก่าเก็บจากแหล่งเดิมเมื่อ 2019-04-26. สืบค้นเมื่อ June 11, 2019.
2. ↑  "Rhode Island – Olivia Culpo". Miss Universe Organization. คลังข้อมูลเก่าเก็บจากแหล่งเดิมเมื่อ August 12, 2016. สืบค้นเมื่อ April 25, 2016. Born: May 8
3. ↑  "15 Facts to know about Olivia Culpo". *Pageants News*. September 9, 2013. คลังข้อมูลเก่าเก็บจากแหล่งเดิมเมื่อ March 4, 2016.
4. ↑  Fisher, Luchina (June 4, 2012). "Olivia Culpo: Five Things About Miss USA 2012". *ABC News*. สืบค้นเมื่อ February 22, 2019.
บองโกแคต (ไม่มีกลอง)
**บองโกแคต** (อังกฤษ: Bongo Cat) เป็นอินเทอร์เน็ตมีมที่มีต้นกำเนิดจากผู้ใช้ทวิตเตอร์ที่สร้างและทวีตภาพ GIF ของแมวสีขาวตีโต๊ะด้วยอุ้งเท้าหน้าสองขา ภายหลังผู้ใช้ทวิตเตอร์คนอื่นตอบกลับทวีตนี้ด้วยภาพ GIF ดัดแปลง ซึ่งรวมถึงฉบับที่แมวตีบองโกในทำนองเพลง *ซูเปอร์มาริโอเวิลด์* คำตอบกลับนี้กลายเป็นกระแสและทำให้ภาพ GIF นี้ถูกแก้ไขให้เข้ากับเพลงอื่น ๆ

ประวัติ
-------

ภาพ GIF บองโกแคตฉบับดั้งเดิมสร้างขึ้นในวันที่ 7 พฤษภาคม ค.ศ. 2018 โดยผู้ใช้ทวิตเตอร์ @StrayRogue และ @DitzyFlama นำภาพมาดัดแปลงด้วยการเพิ่มบองโกให้แมวมาตีในทำนอง "Athletic" จาก *ซูเปอร์มาริโอเวิลด์* ภายหลังมีผู้ใช้ไปดัดแปลงเข้ากับเพลงอื่นและเครื่องดนตรีชนิดอื่นในวิดีโอแฟนเมด ซึ่งปรากฏในสื่อสังคมอย่างยูทูบและทวิตเตอร์ มีมนี้ครอบคลุมเพลงจากวิดีโอเกมหลายเพลง เช่น เสียงดนตรีจาก Persona 5 และซูเปอร์มาริโอ เช่นเดียวกันกับเพลงกระแสหลักอย่าง"แอฟริกา" ของโตโต และ"Sandstorm" ของDarude หลังได้รับความนิยมเพิ่มขึ้น Stray Rogue จึงเริ่มสร้างและขายสินค้าบองโกแคต มีผู้นำบองโกแคตมาทำเป็นเว็บไซต์แบบโต้ตอบ

คำตอบรับ
--------

*Polygon* และ *Uproxx* กล่าวถึงบองโกแคตว่าเป็นมีมที่ดีที่สุดใน ค.ศ. 2018 *The Daily Dot* กล่าวถึงสิ่งนี้ว่าเป็นมีมที่จริงใจและมีประโยชน์มากที่สุดใน ค.ศ. 2018 Reid McCarter จาก *The A.V. Club* และ Megan Farokhmanesh จาก *The Verge* ต่างยกย่องมีมนี้ Nicole Clark จาก *Vice* กล่าวถึงมีมนี้เป็น "สิ่งที่ดีอย่างเดียวบนอินเทอร์เน็ต"

อ้างอิง
-------

1. ↑  Sung, Morgan (September 14, 2018). "The story behind Bongo Cat, the adorable music meme that's taking over Twitter". *Mashable*.
2. 1 2  "Take A Break With This Cat Who Plays Your Favourite Tunes". *Kotaku Australia*. September 26, 2018.
3. 1 2 3  "The hot new thing is a cat just playing the drums, which is nice". *The A.V. Club*.
4. ↑  "This Adorable Cat Mascot Thing Can Shred the Goddamn Drums". *www.vice.com*.
5. 1 2  "Bongo Cat Reflects the internet's age-old love of kitties". *The Daily Dot*. December 18, 2018.
6. ↑  "This Adorable Cat Mascot Thing Can Shred the Goddamn Drums". *www.vice.com*.
7. ↑  Sung, Morgan (September 14, 2018). "The story behind Bongo Cat, the adorable music meme that's taking over Twitter". *Mashable*.
8. ↑  Feldman, Brian (September 25, 2018). "The Bongo Cat Meme Is Our Light in the Darkness". *Intelligencer*.
9. 1 2  Farokhmanesh, Megan (September 14, 2018). "All hail bongo cat". *The Verge*.
10. ↑  "Bongo Cat Reflects the internet's age-old love of kitties". *The Daily Dot*. December 18, 2018.
11. ↑  "The Memes That Defined 2018 -- From 'Scared To Moan' To 'Bongo Cat'". December 27, 2018.
12. ↑  Radulovic, Petrana (December 24, 2018). "The best warm and fuzzy memes of the year". *Polygon*.
13. ↑  "Here are the 70 dankest memes of 2018". *The Daily Dot*. January 12, 2018.
14. ↑  "All Hail Bongo Cat, the Internet's Purest New Meme". *www.vice.com*.
การแข่งม้าในเชียงใหม่
**การแข่งม้าในประเทศไทย** ได้เริ่มขึ้นในช่วงปลายคริสต์ศตวรรษที่ 19 การพนันม้าแข่งเป็นหนึ่งในการพนันไม่กี่ประเภทที่ถูกกฎหมายในประเทศไทย การแข่งม้าในประเทศไทยได้รับความนิยมสูงสุดในช่วงกลางคริสต์ศตวรรษที่ 20 แต่ความนิยมได้เริ่มลดน้อยลงหลังจากนั้น

ประวัติ
-------

ราชกรีฑาสโมสร (สนามม้าปทุมวัน) ได้ก่อตั้งขึ้นในปี พ.ศ. 2444 ต่อมา ราชตฤณมัยสมาคมแห่งประเทศไทย ในพระบรมราชูปถัมภ์ (สนามม้านางเลิ้ง) ได้ก่อตั้งขึ้นในปี พ.ศ. 2459

ในช่วงปลายคริสต์ศตวรรษที่ 20 ความนิยมของการแข่งม้าในประเทศไทยได้ลดลงมาก สนามแข่งม้าจำนวนมากในต่างจังหวัดได้มีการปรับเปลี่ยนโครงสร้าง หรือเปลี่ยนเจ้าของ สนามม้านางเลิ้งได้ปิดตัวลงในปี พ.ศ. 2561 ปัจจุบัน มีสนามแข่งม้า 6 ใน 8 แห่งในประเทศไทยที่ยังดำเนินการอยู่

อ้างอิง
-------

1. 1 2  Rattaphong Sornsuphap (2014). การพนันแข่งม้าในประเทศไทย [*Gambling on horse racing in Thailand*] (PDF). College of Social Innovation, Rangsit University. สืบค้นเมื่อ 8 April 2018.
2. ↑  "With final horse races, Royal Turf Club bids adieu". *The Nation*. สืบค้นเมื่อ 8 August 2023.
**เทพธิดาอีออส** เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า "ออโรร่า" คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุก ๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง

ครอบครัวของเทพีอีออส เทพีอีออสนั้นเป็นลูกของเทพีไธอาและเทพไฮพีเรียน ซึ่งเป็นเทพไททันรุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่าง ๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก

อ้างอิง
-------

* Grimal, Pierre, *The Dictionary of Classical Mythology*, Wiley-Blackwell, 1996, ISBN 978-0-631-20102-1. "Eos" p. 146
* Kerenyi, Karl. *The Gods of the Greeks*. Thames and Hudson, 1951.
* Smith, William; *Dictionary of Greek and Roman Biography and Mythology*, London (1873). "Eos"
"สถาบันการเงินเฉพาะกิจ" (Specialised Financial Institutions: SFIs) คือ สถาบันการเงินเฉพาะกิจของประเทศไทยเป็นหน่วยงานภายใต้การควบคุมของรัฐซึ่งจัดตั้งขึ้นภายใต้กฎหมายเฉพาะกิจเพื่อดำเนินกิจการตามนโยบายของรัฐบาล จากเดิมสถาบันการเงินเหล่านี้สังกัดกระทรวงการคลัง ต่อมามติ ครม.ได้เห็นชอบให้ ธนาคารแห่งประเทศไทย กำกับและตรวจสอบสถาบันการเงินเฉพาะกิจเหล่านี้ โดยฟิทช์คาดว่าการโอนอำนาจในการกำกับดูแลจะช่วยเพิ่มประสิทธิภาพการควบคุมและความโปร่งใสในการกำกับดูแล สถาบันการเงินเฉพาะกิจมีสัดส่วนเงินฝากรวมที่ 25% ของเงินฝากของระบบและมีสัดส่วนการให้สินเชื่อแก่ภาคครัวเรือนคิดเป็น 29% ของสินเชื่อภาคครัวเรือนทั้งหมดของระบบ

กลุ่มสถาบันการเงินเฉพาะกิจ
--------------------------

* สถาบันการเงินเฉพาะกิจที่ทำหน้าที่เป็นธนาคารที่ให้บริการทางการเงินทั้งด้านเงินฝาก และให้สินเชื่อ ซึ่งปัจจุบันมี 4 แห่ง

ธนาคารออมสิน
ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์
ธนาคารอิสลามแห่งประเทศไทย
* สถาบันการเงินเฉพาะกิจที่ทำธุรกิจตามขอบเขตที่กำหนด เช่น การให้สินเชื่อหรือรับประกันสินเชื่อให้แก่ลูกค้าเฉพาะกลุ่ม แต่ไม่รับเงินฝากจากประชาชนทั่วไป ซึ่งปัจจุบันมี 4 แห่ง

ธนาคารพัฒนาวิสาหกิจขนาดกลางและขนาดย่อมแห่งประเทศไทย
ธนาคารเพื่อการส่งออกและนำเข้าแห่งประเทศไทย
บรรษัทประกันสินเชื่ออุตสาหกรรมขนาดย่อม
บรรษัทตลาดรองสินเชื่อที่อยู่อาศัย

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-04-22. สืบค้นเมื่อ 2017-04-29.
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-05-14. สืบค้นเมื่อ 2017-04-29.

| * ด
* ค
* ก
สถาบันการเงินเฉพาะกิจของรัฐ |
| --- |
|  | 

ธนาคารออมสิน  **·** 
ธนาคารเพื่อการเกษตรและสหกรณ์การเกษตร  **·** 
ธนาคารอาคารสงเคราะห์  **·** 
ธนาคารอิสลามแห่งประเทศไทย  **·** 
ธนาคารพัฒนาวิสาหกิจขนาดกลางและขนาดย่อมแห่งประเทศไทย **·** 
ธนาคารเพื่อการส่งออกและนำเข้าแห่งประเทศไทย **·** 
บรรษัทประกันสินเชื่ออุตสาหกรรมขนาดย่อม **·** 
บรรษัทตลาดรองสินเชื่อที่อยู่อาศัย **·** 
 |
**น้ำตกแม่สา** บ้างเรียก **น้ำตกลำน้ำแม่สาว** เป็นน้ำตกในท้องที่อุทยานแห่งชาติดอยสุเทพ-ปุย ในตำบลแม่แรม อำเภอแม่ริม จังหวัดเชียงใหม่ ต้นน้ำเกิดจากลำห้วยบ้านกาดสาว ไหลลงมาตามหุบเขาเมื่อไหลผ่านหมู่บ้านต่าง ๆ ในตำบลแม่ริมและตำบลโป่งแยง ที่เรียกน้ำแม่สาวเพราะเหตุว่าหญิงสาวชอบลงเล่นน้ำอยู่เป็นนิจ ต่อมาเพี้ยนมาเป็น "น้ำแม่สา"

น้ำตกแม่สาเป็นน้ำตกขนาดกลางมีน้ำไหลตลอดปี มี 10 ชั้น แต่ละชั้นห่างกัน 100–500 เมตร รวมแล้วประมาณ 1,500 เมตร ชั้นที่ 1 ผาลาด ตั้งอยู่ใกล้ ๆ กับลานจอดรถ ต่อด้วยชั้นที่ 2 วังฝาย ชั้นที่ 3 ผาแตก ชั้นที่ 4 วังสามหมื่น ชั้นที่ 5 วังท้าวพรหมมา ชั้นที่ 6 ตาดเหมย ชั้นที่ 7 ตาดพนารมย์ ชั้นที่ 8 ผาเงิบ ชั้นที่ 9 วัดห่าง และชั้นที่ 10 ลานเท

พืชพรรณในบริเวณพื้นที่มีพรรณไม้ในป่าเต็งรัง ได้แก่ เต็ง รัง พะยอม เป็นต้น และพรรณไม้ในป่าเบญจพรรณ ได้แก่ สัก ตะแบก ประดู สมอไทย และไผ่ชนิดต่าง ๆ เป็นต้น

อ้างอิง
-------

1. ↑  "น้ำตกแม่สา". กระทรวงการท่องเที่ยวและกีฬา.
2. ↑  "น้ำตกแม่สา - อุทยานแห่งชาติดอยสุเทพ - ปุย". ศูนย์เฝ้าระวังภัยคุกคามพื้นที่อุทยานแห่งชาติ.
3. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)
4. ↑  "น้ำตกแม่สา".
5. ↑  "น้ำตกแม่สา". กองจัดการสิ่งแวดล้อมธรรมชาติและศิลปกรรม.
**ผจญ มูลสัน** นักมวยสากลสมัครเล่นทีมชาติไทยที่ได้เหรียญทองแดงโอลิมปิกเมื่อ พ.ศ. 2531

ประวัติ
-------

ผจญ มูลสัน มีเดิมมีว่าชื่อ "รำพัน" เกิดเมื่อวันที่ 13 กันยายน พ.ศ. 2511 ที่บ้านวงฆ้อง ตำบลด่านช้าง อำเภอบรรพตพิสัย จังหวัดนครสวรรค์ เป็นลูกคนที่ 5 ของนายสนิท และนางบาง มูลสัน จากจำนวนพี่น้องทั้งหมด 6 คน 
หลังจากเรียนจบ ป.6 จากโรงเรียนบ้านวงฆ้องแล้ว ผจญได้หนีออกจากบ้านไปเรียนหนังสือที่จังหวัดตาก เมื่ออายุได้ 12 ปี และเริ่มชกมวยไทยเพื่อหาเงินเรียน เมื่อเห็นว่าตนพอมีฝีมือในการชกมวยอยู่บ้างจึงเดินทางเข้ากรุงเทพฯ สังกัดค่ายมวยโอสถสภาซึ่งอยู่ในการควบคุมของ ร.ต.ไฉน ผ่องสุภา ผจญ ได้เข้าเรียนในโรงเรียนบางกะปิ พร้อมกับขึ้นชกมวยไทยในชื่อ "พุฒ เกียรติลานสาง"

จากนั้นได้ขึ้นชกมวยสากลสมัครเล่นนักเรียนให้โรงเรียนบางกะปิ และชนะเลิศมา จึงอาสาขึ้นชกมวยสากลสมัครเล่นในนามทีมโอสถสภา จนติดทีมชาติ รุ่นแบนตั้มเวท ขึ้นชกในกีฬาซีเกมส์ ครั้งที่ 14 ที่อินโดนีเซีย ได้เหรียญทองแดง เช่นเดียวกับในคิงส์คัพ ครั้งที่ 14 ปีเดียวกัน จึงถูกจัดให้เก็บตัวเพื่อเข้าแข่งขันในกีฬาโอลิมปิก 1988 ที่โซล ประเทศเกาหลีใต้

โดยรอบแรกผจญจับสลากผ่าน รอบสองชนะคะแนน มาร์คัส พรีอัลคซ์ (ออสเตรเลีย) 5-0 รอบสามชนะคะแนน อับราฮัม ทอร์เรส (เวเนซุเอลา) 3-2 รอบสี่ชนะคะแนน อัลตัน คูห์ยัก (มองโกเลีย) 5-0 ได้เหรียญทองแดง แต่ในรอบรองชนะเลิศพ่ายแพ้ เคนเนดี้ แมคคินนีย์ (สหรัฐอเมริกา-ต่อมาได้กลายเป็นแชมป์โลกมวยสากลอาชีพในรุ่นแบนตั้มเวท สหพันธ์มวยนานาชาติ หรือ IBF) แบบ RSC. (Referee Stop Contest) หรือ กรรมการผู้ห้ามบนเวทียุติการชก

ผจญจึงกลายเป็นนักกีฬาไทยเพียงคนเดียวที่ได้เหรียญรางวัลจากการแข่งขันโอลิมปิกครั้งนั้น ทั้ง ๆ ที่ผจญไม่ได้เป็นนักมวยที่เป็นตัวเต็งหรือมีความหวังเลย เพราะนักมวยที่ได้รับการจับตามองนั้น คือ วิชัย ขัดโพธิ์ และ ฉัตรชัย สาสกุล เท่านั้น 

หลังจากนั้นผจญก็ได้แขวนนวมไป และได้ศึกษาจนจบปริญญาตรีที่วิทยาครูจันทรเกษม ในกลางปี พ.ศ. 2539 หลังจากที่ สมรักษ์ คำสิงห์ สามารถคว้าเหรียญทองมาได้จากการชกในรุ่นเฟเธอร์เวท ผจญก็ได้ร่วมแสดงในละครโทรทัศน์เรื่อง *นายขนมต้ม* ทางช่อง 7 โดยรับบทเป็น "ไอ้มิ่ง" ร่วมกับนักมวยคนอื่น ๆ เช่น สมรักษ์ คำสิงห์, ทวี อัมพรมหา, เขาทราย แกแล็คซี่, สามารถ พยัคฆ์อรุณ รวมทั้ง วิชัย ราชานนท์ ด้วย

อ้างอิง
-------

1. ↑  ผจญ มูลสัน : ก้าวกระโดดของนักชกที่ไม่เคยรู้จัก ซีเกมส์ เอเชียนเกมส์

| * ด
* ค
* ก
นักกีฬาทีมชาติไทยที่ได้เหรียญรางวัลโอลิมปิก |
| --- |
| **ฤดูร้อน**
* 1976
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
 |
| Gold เหรียญทอง | 
* สมรักษ์ คำสิงห์
* วิจารณ์ พลฤทธิ์
* อุดมพร พลศักดิ์
* ปวีณา ทองสุก
* มนัส บุญจำนงค์
* ประภาวดี เจริญรัตนธารากูล
* สมจิตร จงจอหอ
* โสภิตา ธนสาร
* สุกัญญา ศรีสุราช
* พาณิภัค วงศ์พัฒนกิจ

 |  |
| Silver เหรียญเงิน | 
* ทวี อัมพรมหา
* วรพจน์ เพชรขุ้ม
* บุตรี เผือดผ่อง
* มนัส บุญจำนงค์
* พิมศิริ ศิริแก้ว *(2 เหรียญ)*
* แก้ว พงษ์ประยูร
* เทวินทร์ หาญปราบ

 |
| Bronze เหรียญทองแดง | 
* พเยาว์ พูนธรัตน์
* ผจญ มูลสัน
* อาคม เฉ่งไล่
* วิชัย ราชานนท์
* พรชัย ทองบุราณ
* เกษราภรณ์ สุตา
* อารีย์ วิรัฐถาวร
* วันดี คำเอี่ยม *(2 เหรียญ)*
* เยาวภา บุรพลชัย
* เพ็ญศิริ เหล่าศิริกุล
* สุริยา ปราสาทหินพิมาย
* ชนาธิป ซ้อนขำ
* ศิริภุช กุลน้อย
* สินธุ์เพชร กรวยทอง
* พาณิภัค วงศ์พัฒนกิจ
* สุดาพร สีสอนดี

 |
**สุวโรช พะลัง** (29 เมษายน พ.ศ. 2497 – 21 มิถุนายน พ.ศ. 2554) เป็นอดีตสมาชิกสภาผู้แทนราษฎรจังหวัดชุมพร สังกัดพรรคประชาธิปัตย์ และเคยเป็นกรรมการบริหารพรรคประชาธิปัตย์

ประวัติ
-------

สุวโรช เกิดเมื่อวันที่ 29 เมษายน พ.ศ. 2497 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง ปี 2519 และระดับปริญญาโท จาก สถาบันบัณฑิตพัฒนบริหารศาสตร์

สุวโรช มีน้องชายเป็นนักการเมืองเช่นเดียวกันคือ ฉัตรชัย พะลัง อดีต ประธานสาขาพรรคประชาธิปัตย์ เขต 2 จังหวัดชุมพร รองนายกองค์การบริหารส่วนจังหวัด(อบจ.) ชุมพร ที่ลงสมัครรับเลือกตั้งสมาชิกวุฒิสภา จ.ชุมพร เมื่อ ปี พ.ศ. 2549 ได้คะแนนเป็นอันดับหนึ่ง ชนะ พลเอก ไพโรจน์ นาคฉัตรีย์ น้องชายของ ปริญญา นาคฉัตรีย์ กรรมการการเลือกตั้ง (กกต.) แต่ไม่ได้รับการประกาศรับรองผลการเลือกตั้งจาก กกต. จนมีการฟ้องร้องดำเนินคดี พลตำรวจเอก วาสนา เพิ่มลาภ ประธาน กกต. รวมทั้ง ปริญญา นาคฉัตรีย์ และวีระชัย แนวบุญเนียร กกต. เป็นจำเลยในความผิด ฐานปฏิบัติหน้าที่หรือละเว้นการปฏิบัติหน้าที่โดยมิชอบ ตาม ประมวลกฎหมายอาญา มาตรา 157, ความผิดตาม พ.ร.บ. ว่าด้วยคณะกรรมการการเลือกตั้ง พ.ศ. 2541 มาตรา 24 และหมิ่นประมาทโดยการโฆษณา

สุวโรช ถึงแก่อนิจกรรมเมื่อวันที่ 21 มิถุนายน พ.ศ. 2554 เวลา 12.50 น. ที่โรงพยาบาลศิริราช ด้วยโรคมะเร็งปอดที่เจ้าตัวรักษามานาน สิริอายุได้ 57 ปี โดยถือเป็นการถึงแก่กรรมระหว่างการเลือกตั้งทั่วไปในปีเดียวกันด้วย โดยที่สุวโรชเป็นผู้สมัครในระบบบัญชีรายชื่อของพรรคลำดับที่ 24

การทำงาน
--------

ก่อนเข้าสู่วงการเมืองประกอบอาชีพเป็น ทนายความ และเริ่มต้นชีวิตการเมือง จากการเมืองท้องถิ่นมาก่อน นายสุวโรชมีชื่อเรียกโดยสื่อมวลชนทั่วไปว่า "**เสี่ยนก**" 

สุวโรช เคยดำรงตำแหน่งเทศมนตรี และนายกเทศมนตรีตำบลหลังสวน ต่อมาได้รับเลือกตั้งเป็นสมาชิกสภาผู้แทนราษฎร 5 สมัย (2535/2, 2538, 2539, 2544 และ 2548) เคยดำรงตำแหน่งข้าราชการการเมือง ได้แก่ ผู้ช่วยเลขานุการรัฐมนตรีว่าการกระทรวงการคลัง (พ.ศ. 2535) ประธานกรรมาธิการยุติธรรมและสิทธิมนุษยนชน สภาผู้แทนราษฎร เป็นประธานคณะทำงานติดตามสถานการณ์ของโรคไข้หวัดนก (พ.ศ. 2547) และเคยดำรงตำแหน่งกรรมการบริหารพรรคประชาธิปัตย์ ในตำแหน่งผู้ช่วยเลขาธิการพรรคประชาธิปัตย์ และกรรมการคัดสรรผู้สมัครสมาชิกสภาผู้แทนราษฎร พรรคประชาธิปัตย์ ในการเลือกตั้ง พ.ศ. 2550 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ แต่เสียชีวิตก่อนจะมีการเลือกตั้ง

เครื่องราชอิสริยาภรณ์
---------------------

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  พรรคประชาธิปัตย์ เศร้า มะเร็งปอดคร่าชีวิต นายสุวโรช พะลัง จากไทยรัฐ
3. ↑  ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์)
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-11-28 ที่ เวย์แบ็กแมชชีน, เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย[*ลิงก์เสีย*], เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
ระวังสับสนกับ คำสั่งทางทหาร
หน่วยบัญชาการของสหรัฐ ที่รับผิดชอบภายในภูมิภาคที่ประเทศไทยตั้งอยู่คือ หน่วยบัญชาการทหารสหรัฐภาคอินโดแปซิฟิก
**หน่วยบัญชาการ** (อังกฤษ: command) ในคำศัพท์การทหารคือหน่วยทางทหารที่ผู้บัญชาการทหารเป็นผู้รับผิดชอบ บางครั้งเรียกว่า**หน่วย** หรือ**รูปขบวน** ซึ่งเป็นรากฐานที่สำคัญของกองทัพ ปกติแล้วผู้บัญชาการจะได้รับการแต่งตั้งให้มีบทบาทและอำนาจหน้าที่โดยเฉพาะตามกรอบของกฎหมายที่กำหนดขึ้น นายทหารเรือและนายทหารเหล่าทัพอื่น ๆ มีอำนาจหน้าที่ตามกฎหมายโดยอาศัยอำนาจนายทหารชั้นสัญญาบัตรของตน แต่ความรับผิดชอบและสิทธิพิเศษของการบังคับบัญชานั้นได้มาจากการแต่งตั้งตามกฎหมาย 

คำจำกัดความที่เกี่ยวข้องกับ "หน่วยบัญชาการ" ตามกระทรวงกลาโหมสหรัฐ มีดังนี้:

> (DOD) 3. หน่วยหรือหน่วย(s) องค์การ หรือพื้นที่ที่อยู่ภายใต้การบังคับบัญชาของบุคคลคนเดียว เรียกอีกอย่างว่า CMD ดูเพิ่มเติมที่ หน่วยบัญชาการพื้นที่; หน่วยบัญชาการรบ; อำนาจบัญชาการรบ (อำนาจการบังคับบัญชา)
> 
>

หน่วยบัญชาการหลัก
-----------------

**หน่วยบัญชาการหลัก** (Major Command) เป็นรูปขบวนขนาดใหญ่ของกองทัพสหรัฐ ในอดีต หน่วยบัญชาการหลักถือเป็นหน่วยบัญชาการระดับสูงที่สุดของการบังคับบัญชา ภายในกองทัพบกสหรัฐ อักษรย่อ MACOM นั้นใช้สำหรับหน่วยบัญชาการหลัก ภายในกองทัพอากาศสหรัฐ จะใช้อักษรย่อ MAJCOM

หน่วยบัญชาการหลักของกองทัพสหรัฐมีหลายประเภท ได้แก่:

* รายชื่อหน่วยบัญชาการหลักกองทัพอากาศสหรัฐ
* รายชื่อหน่วยบัญชาการหลักกองทัพบกสหรัฐ
* หน่วยบัญชาการศึกษาและฝึกอบรมกองทัพเรือแห่งกองทัพเรือสหรัฐ

ดูเพิ่ม
-------

* สายการบังคับบัญชา
* การควบคุมบังคับบัญชา
* หน่วยทางทหาร
* รูปขบวนเชิงยุทธวิธี

อ้างอิง
-------

1. 1 2  *Military Dictionary English-Thai 2015 for Joint Services | พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558* (PDF). สถาบันวิชาการป้องกันประเทศ. 2015. คลังข้อมูลเก่าเก็บจากแหล่งเดิม (PDF)เมื่อ 2021-05-14. สืบค้นเมื่อ 2023-12-13.
2. ↑  United States Department of Defense, Department of Defense Dictionary of Military and Associated Terms,  เก็บถาวร 2016-10-10 ที่ เวย์แบ็กแมชชีน
3. ↑  "Department of Defense Acronyms". *public2.nhhcaws.local* (ภาษาอังกฤษแบบอเมริกัน). สืบค้นเมื่อ 2022-06-03.[*ลิงก์เสีย*]
4. ↑  "Major Commands". *www.afhra.af.mil*. สืบค้นเมื่อ 2022-06-03.
5. ↑  "Part 5302 - Definitions of Words and Terms | Acquisition.GOV". *www.acquisition.gov*. คลังข้อมูลเก่าเก็บจากแหล่งเดิมเมื่อ 2022-08-19. สืบค้นเมื่อ 2022-06-03.
ถนนจอมสุรางค์ยาตร พ.ศ. 2550
**ถนนจอมสุรางค์ยาตร** หรือ **ถนนจอมสุรางค์** เป็นถนนสายหลักแนวระหว่างทิศตะวันออก - ทิศตะวันตก ในเขตเมืองใหม่ นอกคูเมืองและแนวกำแพงเมืองนครราชสีมา บริเวณทิศตะวันตกของตัวเมืองเก่า ตัดผ่านชุมชนหนาแน่นภายในเขตเทศบาลนครนครราชสีมา ผิวจราจรแบบลาดยางแอสฟัลติก คอนกรีต (Asphaltic Concrete) จำนวน 2 ช่องทางจราจร และ ช่องทางสำหรับจอดรถทั้ง 2 ฝั่ง พร้อมระบบระบายน้ำ และทางเท้าสำหรับคนเดิน มีความยาวถนนประมาณ 1.5 กิโลเมตร 

สำหรับชื่อถนนนั้น สมเด็จพระศรีพัชรินทราบรมราชินีนาถ ในรัชกาลที่ 5 ได้พระราชทานชื่อ "ถนนจอมสุรางค์ยาตร" และ ทรงเปิดถนนเส้นนี้ เมื่อครั้งที่เสด็จพระราชดำเนินมายังเมืองนครราชสีมา และ พิมาย เมื่อ ปี พ.ศ. 2454
จุดเริ่มต้นของถนนจอมสุรางค์ยาตร เริ่มจาก ถนนราชดำเนิน ตัดผ่าน ถนนบัวรอง ถนนโยธาและ ถนนเทศบาลไปตามทิศตะวันตก แล้วเลียบทางรถไฟสายภาคตะวันออกเฉียงเหนือ ช่วงระหว่าง สถานีรถไฟนครราชสีมาและ สถานีรถไฟชุมทางถนนจิระ บริเวณด้านหลังสำนักงานเทศบาลนครนครราชสีมา ไปบรรจบกับ ถนนโพธิ์กลาง และ ถนนสุรนารี

ถนนจอมสุรางค์ยาตร เป็นถนนเส้นที่ 3 จากบริเวณแยกที่ถนนจำนวน 5 สายมาบรรจบกัน หรือที่เรียกกันโดยทั่วไปว่า ห้าแยกหัวรถไฟ

สถานที่ราชการและสถานที่สำคัญ
----------------------------

* สำนักงานเทศบาลนครนครราชสีมา (ด้านหลัง)
* สำนักงานป่าไม้เขตนครราชสีมา
* วัดแจ้งนอก
* โรงเรียนสุขานารี (ด้านหลัง)
* ที่ทำการไปรษณีย์จอมสุรางค์ (รหัสไปรษณีย์ 30001)
* สำนักงานบริการลูกค้า กสท.นครราชสีมา
* บมจ.กสท.โทรคมนาคม

อ้างอิง
-------
ชัค เกรสลี่ย์
**ชาร์ล เออร์เนส เกรสลี่ย์** (อังกฤษ:Charles Ernest Grassley) หรือ **ชัค เกรสลี่ย์** เกิดเมื่อวันที่ 17 กันยายน ค.ศ.1933 ที่เมืองนิวฮาร์ทฟอร์ต รัฐไอโอวา เป็นนักการเมืองชาวอเมริกันและเป็นสมาชิกพรรครีพับลิกัน ปัจจุบันดำรงตำแหน่งประธานชั่วคราวในวุฒิสภาสหรัฐและวุฒิสมาชิกอาวุโสจากรัฐไอโอวา ได้รับการเลือกตั้งครั้งแรกเมื่อปี 1980 

ก่อนหน้าที่จะดำรงตำแหน่งวุฒิสมาชิก เกรสลี่ย์เคยได้รับการเลือกตั้งให้เป็นสมาชิกสภานิติบัญญัติแห่งรัฐไอโอวา ระหว่างปี 1959-1975 และสมาชิกสภาผู้แทนราษฎรจากรัฐไอโอวา ระหว่างปี 1975-1981 ในการเลือกตั้งเมื่อวันที่ 4 พฤศจิกายน 1980 เขาลงสมัครชิงตำแหน่งวุฒิสมาชิกจากรัฐไอโอวา โดยมีคู่แข่งคนสำคัญคือ จอห์น คัลเวอร์ เจ้าของตำแหน่งจากพรรคเดโมแครต ผลการเลือกตั้งปรากฎว่าเกรสลี่ย์สามารถเอาชนะคัลเวอร์ไปด้วยคะแนน 53.49% ต่อ 45.54% และได้รับการเลือกตั้งอีกครั้งในปี 1986,1992,1998,2004,2010 และครั้งล่าสุดในปี 2016

ด้านชีวิตครอบครัว ชัค เกรสลี่ย์ สมรสกับ บาร์บาร่า เกรสลี่ย์ ในปี 1954 มีบุตร-ธิดาด้วยกัน 5 คน และในปี 2009 เขาได้รับรางวัล "Health Policy Hero" จากศูนย์วิจัยสุขภาพแห่งชาติสหรัฐ จากการที่เขากำกับดูแลในการปฏิรูปกฎหมายและความรับผิดชอบในปี 2004 ของสำนักงานคณะกรรมการอาหารและยาแห่งสหรัฐอเมริกา (FDA)
ประวัติวิทยาลัย  เก็บถาวร 2017-06-27 ที่ เวย์แบ็กแมชชีน
-------------------------------------------------------

โรงเรียนพณิชยการลานนาเชียงใหม่  ได้ก่อตั้งขึ้นโดย บริษัทเชียงใหม่ การศึกษา จำกัด ซึ่งคณะกรรมการบริหารได้มีอุดมการณ์และ เจตจำนงที่จะให้ โรงเรียนพณิชยการลานนาเชียงใหม่ เป็นสถานศึกษาที่มีคุณภาพและความสมบูรณ์สูงสุด ทั้งทางด้านวิชาการ คุณธรรม และจริยธรรม
โรงเรียนพณิชยการลานนาเชียงใหม่  ได้รับใบอนุญาตจากกระทรวง ศึกษาธิการให้เปิดทำการสอนในปีการศึกษา 2528 โดยตั้งอยู่เลขที่ 168/1 ถนนช้างคลาน อำเภอเมือง  จังหวัดเชียงใหม่  มีพื้นที่  8  ไร่เศษ จากสถิติการรับนักศึกษาปรากฏว่ามีจำนวนนักศึกษาเพิ่มมากขึ้นทุกปี ทำให้สถานที่เดิมคับแคบ  ไม่เพียงพอที่จะรองรับนักศึกษาได้อีกต่อไป ดังนั้นในปีการศึกษา 2533 จึงได้ทำการย้ายวิทยาลัยฯ มายังสถานที่แห่งใหม่   ตั้งอยู่เลขที่ 98/12  หมู่ 2 ถนน โพธาราม ตำบลช้างเผือก อำเภอเมือง จังหวัดเชียงใหม่ มีพื้นที่ 16 ไร่ เศษ  ประกอบด้วยอาคารโรจนารุณ  อาคารแมททิวและอาคารสำนักงาน  อาคารทุกหลังได้ทำการติดตั้งเครื่องปรับอากาศ โรงเรียนฯ มีห้องประชุมหลายขนาด  ซึ่งสามารถบรรจุผู้เข้าร่วมประชุมได้ตั้งแต่  20  ถึง  1500  คน และมีสนามวอลเลย์บอล  สนามบาสเกตบอล  รวมทั้งสนามฟุตซอล  บรรยากาศภายในโรงเรียนฯ เงียบสงบเหมาะแก่การศึกษาเป็นอย่างยิ่ง โรงเรียนฯ ได้จัดอุปกรณ์การเรียนการสอนไว้อย่างครบครันและทันสมัย
ปัจจุบัน โรงเรียนพณิชยการลานนาเชียงใหม่ได้เปลี่ยนชื่อเป็น "วิทยาลัย-เทคโนโลยีพาณิชยการลานนา" ตามใบอนุญาตเลขที่   ชม 01- 001/2555      ชื่อภาษาอังกฤษ  [[LANNA COMMERCIAL TECHNOLOGICAL COLLEGE]]]  ผู้บริหารวิทยาลัยฯ   ประกอบด้วย ดร.วัชระ ตันตรานนท์  เป็นผู้จัดการ  นางสาวกุลวดี   เกียรติไชยากร   เป็นผู้รับใบอนุญาต อาจารย์อเล็กซานเดอร์ วี โอ แมททิว  เป็นประธานคณะบริหารวิทยาลัยฯ  และ อาจารย์บงกช ชัยพันธ์  เป็นผู้อำนวยการ 
วิทยาลัยฯ   มีเป้าหมาย  คือนักศึกษาที่สำเร็จการศึกษาจาก    วิทยาลัย-เทคโนโลยีพาณิชยการลานนา จะต้องเป็นผู้ที่มีความรู้ มีคุณธรรม จริยธรรม และมีระเบียบวินัยและพร้อมที่จะนำความรู้และทักษะวิชาชีพไปรับใช้สังคม ให้สมกับปรัชญาของวิทยาลัยฯ คือ "คุณธรรมเด่นเน้นวิชาการ เชียวชาญทักษะ"  และคำขวัญชองวิทยาลัยฯ คือ "LEARN  TO  SERVE"

หลักสูตรที่เปิดสอน  เก็บถาวร 2017-06-27 ที่ เวย์แบ็กแมชชีน
----------------------------------------------------------

1.ระดับประกาศนียบัตรวิชาชีพ (ปวช.) หลักสูตร 3 ปี รับผู้จบ ม.3 หรือเทียบเท่าเข้าเรียนในระบบปกติ ได้แก่

1. หลักสูตรประเภท พาณิชกรรม
2. สาขาการบัญชี
3. สาขาการตลาด
4. สาขาคอมพิวเตอร์ธุรกิจ
5. สาขาภาษาอังกฤษธุรกิจ

* หลักสูตรประเภท อุตสาหกรรมการท่องเที่ยว

1. สาขาการท่องเที่ยว

2.ระดับประกาศนียบัตรวิชาชีพชั้นสูง (ปวส.) หลักสูตร 2 ปี รับผู้จบ ปวช. ม.6 หรือเทียบเท่าเข้าเรียบระบบปกติ ได้แก่

* หลักสูตรประเภท บริหารธรุกิจ

1. สาขาการบัญชี
2. สาขาการตลาด
3. สาขาคอมพิวเตอร์ธุรกิจ
4. สาขาภาษาอังกฤษธุรกิจ

* หลักสูตรประเภท อุตสาหกรรมการท่องเที่ยว

1. สาขาการจัดการธุรกิจท่องเที่ยว
บทความนี้เกี่ยวกับกลุ่มดนตรีสัญชาติสก็อตแลนด์ สำหรับมกุฎราชกุมารแห่งจักรวรรดิออสเตรีย-ฮังการี ดูที่ ฟรันซ์ เฟอร์ดินันด์ แห่งออสเตรีย

**ฟรานซ์ เฟอร์ดินานด์** (อังกฤษ: Franz Ferdinand) เป็นวงอาร์ตร็อกจากกลาสโกว์ สก็อตแลนด์ ตั้งชื่อตามอาร์คดยุคชาวออสโตร-ฮังการ์เรียนที่ถูกลอบปลงพระชนม์จนเป็นชนวนของสงครามโลกครั้งที่หนึ่ง

ประวัติ
-------

ฟรานซ์ เฟอร์ดินานด์ เริ่มฟอร์มวงกันในช่วงปลายปี 2001 แม้สมาชิกส่วนใหญ่จะไม่ได้มีฝีมือเก่งฉกาจในทางดนตรี แต่พวกเขาก็มีจุดหมายร่วมกันก็คือ "ต้องทำเพลงที่สาว ๆ ฟังแล้วอยากเต้นรำตามไปด้วย" ในระยะแรก พวกเขาใช้โกดังเก่าเป็นสถานที่ซ้อมดนตรีและจัดปาร์ตี้ รวมทั้งฝึกฝีมือในการแสดงสดจนกลายเป็นที่กล่าวขวัญ และสร้างชื่อเสียงให้กับวงได้เป็นอย่างดี จนอาจจะดีเกินไปด้วยซ้ำเมื่อสมาชิกของวงถูกจับในข้อหาเปิดสถานเริงรมย์โดยไม่ได้รับอนุญาต หลังจากชดใช้ความผิดเป็นที่เรียบร้อย สมาชิกในวงก็ตัดสินใจที่จำทำอะไรที่เป็นเรื่องเป็นราวมากกว่าเดิม ในที่สุดพวกเขาก็ได้เซ็นสัญญากับสังกัดอินดี้ Domino Records ออกซิงเกิลแรกคือ ‘Darts Of Pressure’ (2003)

อัลบั้มแรก "Franz Ferdinand" ชื่อเดียวกับวงคือผลงานดนตรีที่เต็มไปด้วยเพลงร็อกสนุก ๆ ที่มาพร้อมกับท่วงทำนองติดหู และชวนขยับแข้งขยับขา ซึ่งก็สามารถคว้าอันดับ 3 UK Album Chart มาได้อย่างเหลือเชื่อ เช่นเดียวกับ "Take Me Out" ซึ่งถูกตัดเป็นซิงเกิลแรก และสามารถคว้าอันดับ 3 UK Single Chart ‘Take Me Out’ มีมิวสิกวิดีโอสุดเท่ห์ที่ทำให้เพลงนี้ได้รับรางวัล Breakthrough Of The Year จากเวที เอ็มทีวี วิดีโอ มิวสิก อวอร์ดส (2004) อัลบั้มแรกขายไปมากกว่า 3 ล้านก๊อปปี้ และชื่อเสียงของฟรานซ์ เฟอร์ดินานด์ ก็เริ่มหอมหวนมากขึ้นเรื่อย ๆ เมื่อพวกเขากวาดรางวัลจากทุกเวที ไม่ว่าจะเป็น Mercury Music Prize, Brits Awards, เอ็มทีวี วิดีโอ มิวสิก อวอร์ดส, NME Awards และ Ivor Novello Awards

อัลบั้มชุดที่สองชุดนี้มีชื่อว่า ‘You Could Have It So Much Better’ ได้ Rich Costey ทำหน้าที่โปรดิวเซอร์เช่นเดียวกับอัลบั้มแรก อัลบั้มชุดนี้บันทึกเสียงจนเสร็จสมบูรณ์ที่ Avatar Studios ในนิวยอร์กเมื่อเดือนมิถุนายน 2005 มีซิงเกิลแรกคือ ‘Do You Want To’

สมาชิกปัจจุบัน
--------------

* Alex Kapranos – ร้องนำ, กีตาร์ (2002–ปัจจุบัน)
* Bob Hardy – กีตาร์เบส (2002–ปัจจุบัน)
* Julian Corrie – คีย์บอร์ด, ซินธิไซเซอร์ (2017–ปัจจุบัน)
* Dino Bardot – กีตาร์ (2017–ปัจจุบัน)
* Audrey Tait – กลองชุด (2021–ปัจจุบัน)

ผลงานอัลบั้ม
------------

* Franz Ferdinand (2004)
* You Could Have It So Much Better (2005)
* Tonight: Franz Ferdinand (2009)
* Right Thoughts, Right Words, Right Action (2013)
* Always Ascending (2018)

แหล่งข้อมูลอื่น
---------------

* เว็บไซต์ทางการ
นักดนตรี
**ลี ไรอัน** (อังกฤษ: Lee Ryan; เกิด 17 มิถุนายน พ.ศ. 2526) เป็นนักร้อง, นักแต่งเพลง และนักแสดงชาวอังกฤษ เขามีชื่อเสียงในฐานะสมาชิกวงบอยแบนด์อังกฤษ บลู

เขายังปรากฏตัวในละครใบ้ในช่วงหลายปีที่ผ่านมา บทบาทล่าสุดของเขาคือเจ้าชายที่ Darlington Hippodrome ในปี พ.ศ. 2560

ลี ไรอัน คืออดีตสมาชิกวง บลู วงพ็อพชื่อดังจากเกาะอังกฤษ เขาเป็นสมาชิกอายุน้อยที่สุดของวง แต่มีข่าวลงในหนังสือพิมพ์บ่อยที่สุดในฐานะ "หนุ่มฮ็อตขวัญใจสาวๆ" ตามที่สื่อมวลชนอังกฤษติดยี่ห้อให้เขา มีสาวที่เขาเคยเดทด้วยไม่น้อยกว่า 10 รายที่พยายามขายเรื่องของเขา (กับพวกเธอ) ให้หนังสือพิมพ์แทบลอยด์ (หนังสือกอสซิปดารา)

ผลงานเดี่ยว
-----------

ลีเดินออกจากวงบลู เมื่อปีที่แล้ว ด้วยความตั้งใจที่จะทำอะไรที่มากไปกว่า "บอยแบนด์" ทั่วๆ ไป เขาเซ็นสัญญากับ Brightside Recordings สังกัดแผ่นเสียงของ Hugh Goldsmith ผู้ปั้นวง Blue โดย Hugh เลือกเขาเพียงคนเดียวจาก Blue เพื่อเข้าสังกัดนี้

อัลบั้มชุดแรกของ Lee ที่ชื่อชุดว่า Lee Ryan เป็น contemporary adult pop หรือ "เพลงพ็อพร่วมสมัย" ที่แฟนเก่าสมัย Blue จะได้สัมผัสเขาในพัฒนาการอีกขั้นหนึ่ง ส่วนแฟนใหม่ๆ จะได้ค้นพบอัจฉริยะภาพทางการร้องเพลงอันเหลือเชื่อของเขา
ทีมงานที่ Lee ได้ร่วมงานในอัลบั้มชุดนี้ คือ Neo โปรดิวเซอร์ของ Mario (เจ้าของเพลงฮิต ‘Let Me Love You’) และ นักแต่งเพลงชื่อดังชาวอังกฤษ Nigel Hoyle 

ต่อมา ลี ไรอัน ได้มีโอกาสพากย์เสียงตัวการ์ตูน An Elk ในภาพยนตร์แอนนิเมชั่น เรื่อง Ice Age 2 : The Melt down พร้อมกันนั้น เพลง Real Love ซิงเกิลที่ 2 ของ Lee ได้ถูกเลือกให้เป็นเพลง End Credit ในเวอร์ชันที่ ฉายทั่วยุโรปในขณะนี้ด้วย 

ในเดือน พฤษภาคม 2006 ลี ไรอันได้มาร่วมงาน เอ็มทีวี เอเชีย อวอร์ดส ที่กรุงเทพ ได้ร่วมร้องเพลงกับ ทาทา ยัง ในเพลง Endless Love

ข้อมูลอื่นๆ
-----------

ด้วยความฮ็อตของ Lee ล่าสุดห้องเสื้อแบรนด์เนมระดับโลกอย่าง Dolce & Gabbana (โดลเช่ แอนด์ แก็บบาน่า) เซ็นสัญญากับเขาเป็นพรีเซนเตอร์และ Brand Ambrassador ด้วย

อ้างอิง
-------

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2017-10-02 ที่ เวย์แบ็กแมชชีน

| * ด
* ค
* ก
บลู |
| --- |
| 
* **แอนโทนี คอสตา**
* **ดันแคน เจมส์**
* **ลี ไรอัน**
* **ไซมอน เว็บบ์**

 |
| สตูดิโออัลบั้ม | 
* *All Rise*
* *One Love*
* *Guilty*
* *Roulette*
* *Colours*

 |
| อัลบั้มรวม | 
* *The Remixes*
* *Best of Blue*
* *4Ever Blue*
* *The Platinum Collection*
* *The Collection*
* *Ultimate Blue*

 |
| ซิงเกิล | 
* "All Rise"
* "Too Close"
* "If You Come Back"
* "Fly By II"
* "One Love"
* "Sorry Seems to Be the Hardest Word"
* "U Make Me Wanna"
* "Guilty"
* "Signed, Sealed, Delivered I'm Yours"
* "Breathe Easy"
* "Bubblin'"
* "Curtain Falls"
* "Get Down on It"
* "Only Words I Know"
* "I Can"
* "Hurt Lovers"
* "Without You"

 |
| ซิงเกิ้ลอื่นๆ | 
* "I Wish It Could Be Christmas Everyday"

 |
| ทัวร์ | 
* The Big Reunion
* Roulette Tour

 |
| เกี่ยวข้อง | 
* ผลงานเพลง
* *Eurovision: Your Country Needs Blue*

 |